
VALENCIO 93-LA 
BONA KONGRESO 

(Malferma letero de Helena 
Seres, Slovakio) 

Universalaj kongresoj... Nia 
palpeblaEsperantio... Objektoj de niaj 
sopiroj... Akireblaj - por ni multaj - nur 
escepte, per obstinaj fortostreĉoj. 



Estis la 51-a UK, Budapeŝto, 
1966, la unua kiu malfermiĝis antaŭ 
mi. Eĉ facile, ĉar tiutempe mi estis 
budapeŝtanino. 

«La plej impona estis sidi inter 
la kvin miloj» - en 1983, en la sama 
Ĉefurbo, jam kiel loĝanto de najbara, 
tamen patria lando, Slovakio. La longa 
intervalo inter la du kongresoj ja 
alportis Ŝanĝojn rimarkindaj, aperon 
de junaj aktivuloj, verkistoj, 
organizantoj. En mia tria, lapasintjara 
Viena UK surprize mi spertis la 
disvolviĝon de nia mo\ ado, la grandan 
nombron de novaj talentuloj kiuj 


svarmis en la ideala kongrespalaca 
halo - kun giĉeto de la 78-a UK! 
Ankoraŭ mi ne kuraĝis pcnsi serioze 
al la aliĝo. Sed poste, nu, la sorto 
premiis miajn klopodojn. 

Jen,finfine,saluton 
gesamideanaro! - zumis en mia kapo, 
kaj resonis la bonvenigaj vortoj de 
L.K.K.! /ValenciaSunoN 0 l/p.l./Kaj 
la mirakla oranĝurbo salutis min per 
la parfumo de ĝiaj ruĝaj, blankaj, 
rozkoloraj «adelfoj», preferitaj floroj 
miaj, memorante tiun unikan, ligitan 
al la infanaĝo... Admirinda 
kongrespalaco, gracilaj palmoj! 
Abundo da programeroj, konata 
dilemo: kion elekti? 



Nostalgie mi foliumetas ekde 
tiamlaKongresanLibron.jen unujen 
aliokaze perdita eblo por profiti de 
spiritaj frandaĵoj. 

Mi ne intencas kvaliliki nun 
prelegojn, kunsidojn, dcbatojn, tiujn 
jakomentosmullllankc,cspeieble,niaj 
informaj medioj. «Ibere libere» same 
eĥos kaj reeĥos. Lcgonte laŭdajn 



aprezojn mi ĝoje konstatos, ke mi 
samopinias. Do, prefere mi skribas pri 
aldonaj travivaĵoj, kiuj kreis tiun 
«diferencan» atmosferon de tiu 
kongreso. 

Interkona vespero, kia 
paeljego, kia brula lumparado! 
Hispanritma dancmuziko, gesa- 
mideana svarmo! Ne eblis renkonti 
mian hispanan korespondamikon. 
Bonŝance konsolis min ŝatataj 
konatuloj, la simpatiaj geedzoj 
Szmideliusz eĉ ĝentile priservis min / 
alportinte paeljon, trinkaĵon/. 



Dimanĉe, post la korvibriga 
Solena Malfermo, kun mia «hejma» 
amikino serĉadis ian restoracion. Post 
rekomendo ni ankris en Cardenal. / 
Dirite, sed skribite estis Camp’./ Mi 
mendis pladojn kun asparagoj kaj 
«garbanzos», rikoltante poste la 
laŭdojn de la amikino pro mia 
«eksperta» elekto. Vespere sole laduan 
duonon de la Florfestivalo ni atingis, 
sed eĉ tio konvinkis nin, ke okazis 
bonŝancakoincido... Lundo: reciproka 
ĝojo pro persona interkonatiĝo kun la 
leteramiko, kvankam mi tuj devis 


forlasi lin, rapidante al laurbodoma 
akcepto. La temon li-rilatan tamen 
mi ne abandonas, nur interrompas. 
Posttagmezo: Palacio del 

Ayuntamiento, «kristala» salono. 
Simpatia ĉefurbestrino salutis nin, 
sub la fascinantaj lustroj. La 
ĉeestantojn, videble, kaptis ŝia 
afableco, min ĝi revis entute. Post la 
solenaĵo oficiala ŝi interŝangis 
salutvortojnkunĉiuj kiuj alproksimis 
ŝin. Kun mi ete pli longe, ja mi 
«konfidencis» al Ŝi, ke malgraŭ miaj 
interplektiĝoj, familiaj kaj geamikaj, 
kun Hispanio ekde mia junaĝo, / 
havinte hispanan edzon kaj havante 
duonhispanan filon/ neniam mi 
sukcesis trapasi la pirenean 
landlimon. Atinginte la emeritan 
aĝon, kiam oni jam apenaŭ kuraĝas 
esperi plenumiĝon de longtempe 
dorlotita sopiro, jen, la koincido de 
unu revo kun alia, UK kaj Hispanio, 
spronis miajn fortostreĉojn ĝis la 
plenumigo de miaj aspiroj. Tiam la 
ĉefurbestrino kreskigis mian feliĝon, 
donacante al mi grandan, belegan 
albumon, kun koloraj bildoj pri la 
superbaj urbopartoj de Valencio. 
Mirinda komenco de semajno, ĉu? 

Marde, finfine, ni sukcesis 
enprogramigi la babiladon kun la 
hispana korespondamiko, Ĉe blanka 
tablo. Li konigis al mi lokajn 
specialaĵojn kulinarajn kaj la 
bongustan trinkaĵon «horchata». La 








disponebla tempo, logike, ne sufiĉis 
por priparoli multajn temojn, kiujn ni 
konsideris kiel komunajn. 

Merkrede - kiel rapide! Jen ni 
ĉe la marbordo kun nia grupo. Ciuj 
ĝuas la karesajn, varmetajn ondojn de 
tiu maj esta Mediteraneo. Mian dorson, 
male, fritadas la Suno, ja mi informas 
kanadan-hispanan interesiĝanton, 
plezure, hispane, pri la kongresaj 
okazintaĵoj. Li ja posedis ĝeneralajn 
nociojn pri Esperanto, pere de la edzino, 
kiuĝuste decidis revigligi la kontaktojn 
interrompitajn kun nia lingvo. Sekve, 
li antaŭĝojis surprizi ŝin kun « Valencia 
Suno» kiun mi donis al li. Kelkaj 
submergiĝoj en la ondojn kaj adiaŭ 
plaĝo! Vespere kun la sama amikino 
ni ĝuas, ravitaj, la guston de ĉokolad- 
krema gurmandaĵo, kaj tiun de 
Ŝaŭmanta limonado, kiu estis surpriza, 
aldona «afableco de la kelnero». Tiuj 
puraj, hejmecaj restoracioj, kunmiriga 
gamo de oferto, ŝajnis esti luksaj, sed 
fakte estis de meza nivelo laŭ loka 
vidpunkto. 

Jaŭde, nova hezitado: Ĉuelekti 
teatran programon aŭ vesperan 
urborigardadon? Mi elektas la lastan, 
sekve mi promenadas kun la antaŭtaga 
konatulo en giganta botanika ĝardeno, 
kiun li nomas «Viveros». Mi admiras 
la murojn, arkojn kaj ĉiaspecajn 
geometriajn formojn, skulptitajn de 
plantoj, la dancantajn fontanojn, poste 


kelkajn arkitekturajn juvelojn de 
Valencio. Lababilado kun renkontitaj 
italaj konatuloj, kongresanoj, 
entuziasmigas mian novan konatulon 
lemi Esperanton. 

Vendredo - kia peno! Ĉu 
tagmanĝi aŭ aĉetadi? Ĉu eblus 
hejmeniri senajnadonacoel Hispanio? 
Vi divenis, mi rezignis pri la tagmanĝo. 
Tiom pli, ĉar oni ne ĉiam havas la 
honoron esti akompanata de reĉidino! 
Ĉar tiu estis, en la rolo de domrozulino, 
la ĉarma, japana dancistino, / 
profesorino/ instruistino de baleto, 
Mayumi Isikavva. Nu, kun ŝi ni trakuris, 
Ĉiam hastite, la etaĝojn de lamagazeno 
«Corte Ingles». BonŜance ni estis 
speciale helpitaj de la vendistoj en ĉiuj 
sektoroj. Agrable surprizis min la 
scivolaj demandoj prikongresaj, 
priesperantaj. Kaj ne nur ĉi-tie. Manke 
de konvena informbroŝuro 
hispanlingva /!!!/ mi uzis la «magian» 
kongreslibron, ĉerpante el ĝi 
kontaktadreson. Dume la reĝidino 
afable, bonefike ridetis... Taksie ni 
devis rapidi poste al nia respektiva 
loĝloko, por ne malfrui al la tre atendita 
nacia vespero, la folklora festeno, laŭ 
la KL. Mia koro jam saltadis je la nura 
apero de la andaluzaj dancistoj, kun 
tiu eleganta pozo, severe pasia mieno, 
la unuaj gitarakordoj, la «perŝuaj 
frapoj», ĉio, kio kreas la neklarigeble 
fascinantan etoson de la «fenomeno 
flamenko»! Kaj tio estis nur la 



komenco! 



Malĝojo ekposedis min, subite. 
Mi alvenis al la sabata Solena Fermo. 
Korpremite mi elvokas la epizodojn 
de la disiĝo de malnovaj kaj novaj, 
ekŝatataj kunkongresanoj: 

rememorindaj gesamideanoj 
dumvivaj... 



Nu, koron supren! Sekvis 
ankoraŭ aliaj travivaĵoj gis la hejmen- 
alveno, kaj mi kunportis por 
surpaperigi certajn observojn. ĝis tiam 
mi permesas al mi parafrazi vortojn, 
legitajn en Valencia suno, N° 3, p./3.: 

jAdios! ;Hasta la vista! Yo si, que 
hablo espanol;- dank’ al Esperanto! 



ANTONIO MACHADO. (1875-1939). 

KION MI PLEJ VOLADIS, JAM MIN DEŝIRIS. 

VIA VOLO SINJORO, KONTRAŬ LA MIA DISIĜIS. 
AŬSKULTIJ MIAN VOĈON KLAMANTA DENOVE. 
MIA KORO KUN MARO KUNIĜAS REFOJE. 


JAM SENTAS MI MAUI.JNIOANTE. 

ĈE LA GRANDEGA MF.M-REFLEKTO 
KIEN MI FIF.RA RIGARDIS ANTAŭ-JARE, 

ESTI TIAM, HIDRARGO MIA ELEKTO. 

DE MIA HEJMA SPEGIILO EN LA FUNDO, 

NUN FATALA MANO LAŬPLEZURE, 

ESTAS RONĜANTA ŜTELE, LA FIGURON 
KAJ ĈIO RESTAS TRAVIDEBLA OBSKURE. 

Traduko de VALE. Valencio, septembro 1993 
























LA LASIAJ 1AGOJ 
ANTAŬ LA KONGRESO 

Kvankam mi ne estas spertulo 
pri organizado de kongresoj, mi 
pensas ke tiu de UEA estas la plei 
interesa kaj laboriga en la esperanto 
tendaro. Sendi monon estas grave, 
sed pli estas la entuziasmo. Sen 
entuziasmo, mi povas aserti, ke neniu 
Universala Kongreso okazus, kaj 
tion mi fakte konstatis dum mia 
restado en Valencio. 

Kiam mi aivenis, dudek 
tagojn antaŭ la malfermo de la 
Kongreso, ĉiuj kongresaj laboroj 
disvolviĝadis kun relativa 
trankvileco. «Ankoraŭ mankas 
kelkaj tagoj»... oni diris. Sed kiel 
averto je mia alveno oni decidis 
ĉiutage vespere kunveni en la 
sekretariejo de la loka Esperanto- 
Grupo 

Sub gvido de la ĉefa 
respondeculo, Augusto Casquero, 
ĉiun vesperon alvenis al la sidejo la 
ceteraj kunlaborantoj. Ciuhavissian 
konkretan taskon. Estis emocie vidi, 
kiel ĉiu elmontris la ŝancon en siaj 
demarŝoj. Ofte Sempere triunfe 
anoncis al la kolegoj: «senpaga 
kamioneto por la transportado»; 
granda rabato en tiu aŭ alia afero 
koncernelakongreson. Juan Antonio 
ankaŭ klarigis siajn atingojn: «ni ne 
bezonostiomdatelefonoj». Kaj same 
multaj aliuloj: s-ro Miquel, Pont, 
Peris... Ridetoj aperis en ĉiuj buŝoj 
(ankaŭ en la mia). Kaj entuziasmo 
regis inter ĉiuj. 

La inaŭgura tago 
alproksimiĝis, kaj ankoraŭ restis 
farendaj grandaj laboroj. Sed fido 


neniam mankis. En Ciu vespero, la 
alveno de komitatano Ano, eble havis 
specialan rolon, ĉar spertuio pri 
komputiloj, helpata de junulo, Pako 
Ventura, estis la ceio de la aliaj 
kunlaborantoj.. «Mi deziras ke vi 
komputeru ĉi tiun tekston», «mi 
deziras afiŝon», «oni devas refari 
alian tekston, ĉar en ĝi troviĝas grava 
eiaro», aldonis aiia. «faru desegnon 
por tiu programero», postulis alia .. 
Kaj la ridetanta Ano, la sekvontan 
tagon, alportis ĉiujn tekstojn 
menditaj. Kompieneble tuj aperis 
aliaj novai «postuloj» dela laborantaj 
komitatanoj, kaj la tagoj «flugis», la 
inaŭgura tago alproksimiĝis . Sed 
restis ankoraŭ gravaj tekstoj farendaj 
kaj eĉ urĝaj 



Dankon Mikaelino pro viaj karameloj 


Nepre mi devas mencii la 
klopodojn de ia simpatia Ano por la 
Infana Kongreseto Iam li alvenis 
dirante: «oni donacos rizon kaj 
grandan kesto da ovojn 30 
dekduonoj, porniaj infanoj, ĉutamen 
karamelojn 9 , diris sinjorino 
Mikaelino». Fb^e nenia rilato estas 
inter Esperanto kaj la rizo kaj la 
karameloj Ebleeĉnegrandaĝi estas, 
sed tio ĉi signifas la entuziasmon kaj 
sindonecon por ke la kongreso 
sukcesu. Kaj oni ne devas forgesi, ke 
la sukceso de la Kongreso, mi 





kuraĝus diri de ĉiu kongreso, baziĝas 
sur tiuj sensignifaj detaletoj. 

Nu, mi ne scias kion diri pri la 
juna kaj simpatia Manuel Gargallo; 
ankoraŭ mi miras kiel li povis organizi 
tiujn du gravajn taskojn, nome la 
loĝadon kaj la ekskursojn. Li devis 
klarigi ĉion al mi, ĉar lia sperto estis 
kvazaŭ «akvo kiu jam transpasis 
muelejon». Ĉiutage por li estis la 
sama koncerto... novaj petoj por 
loĝado, novaj aliĝoj al ekskursoj aŭ 
male, oni ricevis malmendojn. 

Sedlaplej belamuzikookazis 
ĉiutagevespere: «mankas tio, mankas 
alio»... «sed ĉi tio jam estas solvita, 
pri tio mi okupigis»... Atingi ion 
senpage estis la celo de ĉiuj. Kaj se 
tio ne eblas, ĝui almenaŭ la plej 
grandan rabaton aŭ atingi malaltan 
prezon, estis signo de triumfo kaj 
tiusence ĝi estis festata. Kaj nun mi 
starigas demandon al tiuj sensalajraj 
laboristoj de la Kongresa Komitato: 
Cuvi ankaŭ estus pretaj farijasamon 
por vi. aŭ por viai heimof Preskaŭ 
sen timo al eraro, mi jam konas la 
repondon: NE! 

Kaj meze de ĉi tiu «organizita 
ĥaoso» troviĝis la ĉefa rolanto kaj 
respondeculo: Augusto Casquero. 
Ĉiutage li alvenis al la grupa sidejo, 
kun plenplena paperujo. Iuj el tiuj 
paperoj bezonis urgan solvon, kaj li 
devis cerbumi al kiu «ŝarĝi» tiun 
taskon. Sed kio vere turmentis lin 
estis la faksoj, tiu moderna sistemo 
de komunikado, kiuj inundis lian 
hejmon Alvenadis faksoj kaj pliaj 
faksoj, iuj el ili, necese tion diri, kun 
simplaj bagatelaĵoj. Aliaj faksoj estis 
urĝaj kaj tre gravaj. Kaj por li restis 
la peniga laboro, kontakti la 


koncernajn oficialajn instancojn aŭ 
instituciojn. Alvoki al tiu aŭ al alia 
ambasadoro, por atingi vizojn por 
poloj, bulgaroj, latvoj... Taskoj, kiuj 
jam ne dependis de li aŭ de .aliaj 
komitatanoj sed de la plej diversaj 
altranguloj, antaŭ kiuj protestoj... aŭ 
rabatoj. . ne eblas. Lia laboro ne temis 
pri kelkaj miloj da pesetoj, eĉ se tio 
estas grave, sed pri la iluzio kaj 
esperantafervoro de esperantistoj, kiuj 
pro diversaj kialoj ne povis normale 
atingi Hispanujon. 

Tamen, meze de tiu laboriga 
etoso, ĉiam regis bona humoro kaj ne 
mankis tempo por spritaĵoj. En ĉi tiu 
rondo de bonhumoraj esperantistoj, 
troviĝis sinjorino, kiu havis la virton 
ellasi sian gajecon al ceteraj 
kunĉeestantoj, ŝi estis s-ino Mikaela, 
eterna lernantino de Esperanto, kaj 
por ŝin paroligi - iu el la rondeto - 
havi s 1 a ideon prezenti 1 a aŭtoron de ĉi 
tiu artikolo kiel s-ron Boris el 
Bulgarujo, kaj jen subite, kaj sen pagi 
ion, mi havis kaj havas kroman nomon 
- s-ro Boris -. Malgraŭ tio, ke mi 
fariĝis vulgara bulgaro por paroligi en 
Esperanto al s-ino Mikaela, ŝajnas al 
mi ke ni ne sukcesis tiucele. 



Tre bona laboro, sinjoro Boris! 





KONGRESA STATISTIKO 



Mi ne scias kiuj organizas la 
UEA-kongresojn en aliaj landoj. Sed pri 
io mi estas certa: la Valencia kongreso 
estis organizita (eĉ se la kapo de la 
«monstro» en la persono de Nikola 
troviĝis en Rotterdamo) de simplaj kaj 
ordinaraj homoj, sed ja eksterordinaraj 
en siaj celoj kaj en sia digno okazigi 
kongreson, kiel eble plej bone. Ne estis 
en la Loka Kongresa Komitato 
altranguloj, porkiuj lapordoj, enkiu ajn 
oficiala institucio estis malfermitaj. Ne, 
la L.K.K. devis frapi timeme, sed kun 
espero kaj entuziasmo, Ciun oficialan 
pordon. Ne ĉiam estis sukceso, mi tion 
jam scias. Ili ne povis prezenti altrangajn 
titolojn, kiuj favorintus iliajn petojn. 

Do, la organizado de la 78-a 
UEA-Kongreso okazinta en Valencio, 
enhavas duoblan sukceson, eC se tio ne 
konas la plej granda parto de la 
kongresanaro. Kiel oni diras en 
Hispanujo: «ili havis nenion, nek en la 
manoj nek en la poŝoj», sed la Kongreso 
estis sukcese kaj bone organizita. 

Miaflanke dankas al L.K.K. kaj al 
K.K.S., kiuj permesis al mi llin helpi. 

DANKON! 


S-ro Boris Sabadell 22-8-1993 


L- Aliĝintoj UK: 1.863, 65 landoj. 
Infana Kongreseto: 56, 46 geinfanoj, 
10 helpantoj kaj organizantoj, 14 
landoj. Konferenco de ILEI: 50, 16 
landoj. 

2, - Programeroj: Ĉirkaŭ 200. 

3, - Ekskursoj: 6 tuttagaj; 5 malsamaj 
duontagaj; 2 vesperaj. 

4, - Antaŭkongreso: Barcelono, 130 
partoprenantoj. Postkongresoj: 
Madrido, 33; Andaluzio, 56. 

5, - Hoteloj uzataj pere de la 
organizantoj:6. Universitataj hoteloj: 

5. Amasloĝejo: l,lokopor230homoj, 
praktike senpage, donace de la loka 
asocio. 

6. - Materialo produktita: 

* Unua bulteno; Dua Bulteno; 
Kongreslibro. 

* Kongresaj glumarkoj. 

* Libro «Ausias March»: 1.000, 
subvenciita de la regiona registaro. 

* 1.000 kongresaj afiŝoj, donaco de 
loka turisma oficejo. 

* 3.000 kolektoj de kongresaj 
bildkartoj. 

* Kongresa kuriero «Valencia 
Suno»: 6 numeroj. 

* Urbomapoj esperantaj: 5.000. 
Donaco de urbodomo. 

* Kongresaj dokumentujoj: 2.500, 
donaco dc INALTEL. 

* Kongresaj sakoj: 2.500, donaco de 
«E1 Corte Ingles». 

* Ventumiloj: 1.800. Donaco de 


Cheste kaj Valencia E-o Grupo. 

* Infana Kongreslibreto. 

* Oficiala videofilmo de UK. 

* Lignaj kuleroj kun logotipo: 

2.000. Donaco. 

* Libreto «Florbatalo». Donaco de 
la urbodomo. 

* Programo teatro «La Vaguloj». 

* Kongresa Kantareto. Donaco de 
Juan Carlos Ruiz. 
*Libro«Kielfidelahund’»: 3.000. 
Donaco de Sergio Negre. 

* Broŝuro «Tri tutmondaj 
proponoj»: 3.000. Donaco de Jesŭs 
Raposo. 

* Junulara Programo. 

* Libreto «Ekumena Liturgio de 

la Vorto»: 1.000. Donaco de la loka 
asocio. 

* Invitiloj por «Florbatalo»: 500. 
Donaco de la urbodomo. 

* QSL de la radioamatoroj: 

Sukcesis 2.000 kontaktoj. 

* T-Ĉemizoj: 100, por la infana 
kongreseto. Donaco Grupo E-o de 
Valencia. 

* Kaskedoj: 100, donaco de Grupo 
E-o de Valencia al la infana 
kongreseto. 

* Filatelaĵoj: Kovertoj kaj 
poŝtkartoj. 

* Broŝuro «Datos acerca del 
movimiento esperantista»: 

Madrida Esperanto Liceo. 

* Libro «Historia del Esperanto 
en Madrid»: Madrida Esperanto 
Liceo. 


* Kongresaj Cirkuleroj pe Ia 
Gazetara Servo: 3. 

* Kongresaj stratafiŝegoj: 5. Du 
donacoj delaurbodomo Unuestispor 
la Infana Kongreseto. 

* Krom tio, interalie, aligiloj, 
mendiloj, nomŝildoj, kongreskartoj, 
rendevuaj kartoj, menuoj, 
konfirmiloj, enirbiletoj por teatro, 
ekskursoj, bankedo, ktp. 

* Diversaj oficialaj instancoj kaj 
komercaj entreprenoj donacis 
produktaĵojn, Kas Oranĝ-sukon 
Pepsi-Kola, Choleck, especiala 
ventumilo pere de oficiala 
anagramo,Bimbo, ĉefeporla Infana 
Kongreseto 

7- Lokaj kunlaborantoj: Inter LKK 
kaj aliaj seriozaj helpantoj, pli ol 40 
homoj. 



AUSIAS MARCH 

Amkanloj / Cants ci'amoi 
00 poemoj / 00 poeines 


150 paĝoj - prezo 1.000 ptoj. Aĉetebla ĉe 
Libroservo de Valencio E-o Grupo. 



78-A U.K. DE 

ESPERANTO VALENCIO. 

PERSONA RESUMO 

Valencio situas oriente de 
Hispanio, apud la maro. La urbo havas 
preskaŭ 800.000 loĝantojn, kaj estas 
Cirkaŭitadeoranĝarboj.kiesblankaj floroj 
disvastigasdumsomeromildankaj dolĉan 
parfumon. 



En tiu ĉi kadro okazis ĉi jare, 
1993, la 78-a U.K. de Esperanto. 


La preparado de la kongreso estis 
longa kaj peza, sed fruktodona. La 
prezidanto de LKK, s-ro Augusto 
Casquero, jam de longe spertis pri 
kongresoj, ĉar en la lastaj 15 jaroj li 
organizis tri naciajn kongresojn: du en 
Madrido (1980 kaj 1987), kaj unu en 
V alencio (1988). S-ro C asquero voj aĝis al 
la du antaŭaj U.K.-j por 



propagandi tiun ĉi de Valencio, por 
ricevi ideojn, kontakti kun UEA, kaj 
ĉefe por studi kiajn programerojn plej 
Ŝatis la kongresanoj, kaj kiujn erarojn 
oni devus eviti. En la lasta, en Vieno, 
ankaŭ vojaĝis la Skabeno pri Kulturo 
de la Valencia Urbestraro, kiu 
transprenis por V alencio la Kongresan 
Flagon. Ankaŭ Ĉeestis la hispana 
ambasadoro en Aŭstrio. Krom multaj 
oficialaj instancoj, ankaŭ multaj 
komercaj firmaoj helpis pere de 
materialoj kaj servoj. Koncize, estis 
atingitaj senpage la kongresejo, kiu 
estis la luksega Palaco de Muziko kaj 
Kongresoj; koncertoj de la Simfonia 
Valencia Orkestro, unu el la plej 
prestiĝaj el Hispanio; de la Valencia 
Blovorkestro; 1.000 tutkoloraj 
kongresaj afiŝoj; 2.500 dokumentujoj; 
2.500 kongresaj sakoj. Entute la 
materialoj kaj servoj senpage atingitaj 
por la UK valoris ĉirkaŭ 150.000 
usonaj dolaroj (dudek milionoj da 
pesetoj). Cio por favori al la 
gekongresanoj, ĉar per tiom da helpoj 
la kongreskotizo povintus esti malpli 
alta. 

Bedaŭrinde la Centra Oficejo 
de UEA ne korespondis al la 
entuziasmo de la valencia LKK, kaj 
tiom altigis la kongreskotizon, ke 
duoniĝislaantaŭviditanombrode eblaj 
partoprenantoj, kaj malfaciligis la 
alvenon, inter alie, de orienteŭropanoj, 
kiuj tradicie amase ĉeestas la 





esperantajn kongresojn. La fina 
nombro de aliĝintoj estis ĉirkaŭ du 
mil. 

Ĉiu okaze, kaj parolante pri la 
kongreso mem kaj ĝia rezulto, ni ne 
dubas aserti ke ĝi estis grandega 
sukceso, kaj ke ĝi povus esti resumita 
per tri vortoj: 

ETOSO - DISKONIGO 
PROFESIECO 

l.-Rilateal ETOSO kontribuis al tio 
la unika sperto transformi la 
Interkonan Vesperon, ĝenerale 
enuigakaj senaktivaĵoj, enbonveniga 
festo ĉe la strando, kun regalo al 
kongresanoj de giganta paeljo, 



tipa manĝaĵo de Valencio, tutmonde 
konata, kun ankaŭ senpaga sangria, 
tipa trinkaĵo, kaj lignaj kuleroj kun la 
logotipo de la UK. Ankaŭ kontribuis 
la ĉeesto de multaj gejunuloj, kiuj 
konstante vigligis la atmosferon; la 
mirinda vetero de tiu mediteranea urbo, 
kaj la partoprenema sinteno de multaj 
esperantistoj, kiuj jam je du tagoj 
antaŭaj al la malfermo de la kongreso, 
sinoferis por prepari ladokumentaron 


kaj por multaj aliaj laboroj. 

2,- Rilate al DISKONIGO, preskaŭ 
unu jaro antaŭ la kongreso, s-ro Gian 
Carlo Fighiera, el Italio, Prezidanto 
de la eldonejo HEROLDO, skizis 
planon por funkciigi la 
GAZETARAN SERVON, antaŭ, 
dum, kaj post la kongreso, kun 
realisma buĝeto, malfeliĉe duonigita 
de UEA. Oni atingis grandan sukceson 
en Gazetaraj Konferencoj de 
Madrido kaj Valencio, 



kaj tio interesis multajn regionajn, 
naciajn kaj eĉ internaciajn 
amaskomunikilojn, kiel Antena 3 
T.V.,Diario 16, EFE, Cadena SER, 
Cadena COPE, Levante, Las 
Provincias, kaj informagentejoj de 8 
landoj. La ĵusa aprobo en Oficiala 
Kunveno de la Ministroj de la Hispana 
Registaro pri la deklaro de Hispana 
Esperanto Federacio (HEF), kiel 
«ASOCIO KUN PUBLIKA 
UTILECO», la plej grava oficiala 
agnosko de E-o en Hispanio, tuj post 
la fmo de la kongreso, certe Ŝuldiĝas 
en granda parto, al la amasa 




komunikado pere de la Kongresa 
Gazetara Servo. A1 tio forte kontribuis 
la helpo de la madridaj esperantistoj, 
de Hispana Esperanto Federacio, kaj 
de la profesiaĵumalisto Stefan Maul, 
el Germanujo. Por la kongresanoj 
funkciis perfekte la redaktado de 
Kongresa Kuriero, kies respondeco 
prenis du junuloj, respektive el 
Portugalio kaj Hispanio (Antonio 
Martins kaj Marcos Cruz). Aparte 
ILERA, Internacia Ligo de 
Esperantistaj Radioamatoroj, 
diskonigis la ITK-n al pli ol du mil 
kontaktojn de la tuta mondo. 



3.- Rilate al PROFESIECO, ni dim 
ke la planado de la helpa reto, ĉefe 
bazita sur valenciaj esperantistoj, kaj 
kunordigita de la LKK, estis bona; ke 
la kongreso funkciis altnivele; ke la 
ekzisto de du samtempaj kongresejoj 
ne malfaciligis la fluan marŝon de la 
programeroj; kaj dank’ al la granda 
peno kaj entuziasmo de la fakaj asocioj, 
en kunlaboro kun la LKK, tiu ĉi UK 
povis esti deklarita «Kongreso de 
kongresoj»: fervojistoj, filatelistoj. 


kuracistoj, katolikoj, komercistoj, 
sciencistoj, ĵurnalistoj,... trovis 
fommon por kunsidi kaj disvastigi 
iliajn ideojn. 



Apartan mencion meritas la 
INTERNACIA INFANA 

KONGRE-SETO, gvidata de 
Christopher Fettes kaj Helen Fantom, 
vere majstre, kun la helpo de Jose Ano 
kaj Monica Cmz, kiu vekis la atenton 
de la amaskomunikiloj. ĝi funkciis 
samtempe kun la UK, en Alborache, 
montara vilaĝo, bO kmjn. for de 
Valencio. La46 geinfanoj de Ĉiuj rasoj 
kaj kontinentoj travivis unikan sperton 
de intemacia kunvivado kaj interŝanĝo 
de kulturoj. Ili ricevis amason da 
donacoj, kaj estisakceptitaj,interalie, 
de la urbestraroj de Cheste kaj Bunol. 



















Alia interesega faka kongreso 
estis tiu de ILEI( Intemacia Ligo de 
Esperantaj Instmistoj), kiukomenciĝis 
tuj post la fino de laUK. ĉiaj aktivaĵoj, 
konsistantaj el altnivelaj diskutoj kaj 
prelegoj pri la instruista mondo kaj la 
rilato kun E-o, estis kunordigita de 
Stefan MacGill kaj Duncan Charters, 
respektive antaŭa kaj nova prezidantoj 
de ILEI. 



Aparte ni substreku la 
INTERNACIAN KONGRESAN 
UNIVERSITATON (IKU), 
kunordigita de Dr-ino M.R. Umena: 
estis prezentataj, j e uni versitata nivelo, 
sciencaj studoj pri diversaj temoj: 
Kemio; Astronomio;Novaj stmkturoj 


por universitatoj; Novaj 
instrumetodoj; Hispana Literaturo; 
Garcia Lorca; ktp... 



E1 la ARTA PROGRAMO 

elstaris la impona Nacia Vespero, 
kun partopreno de la Blovorkestro de 
Valencio, kaj folkloraj gmpoj de tri 
diversaj hispanaj regionoj; latutmonda 
premiero de Kantato en Esperanto, 
fare de la muzikisto Pedro Vilarroig, 
kaj lapoeto Miguel Femandez, ludata 
de la esperanta komso «Verda Stelo» 
de Madrido, akompanata de la 
Simfonia Orkestro de Valencio; la 
satirika kabaredo «Fraŭlino 
Ba rlaston»; la deklamado de la «'Vivo 
kaj vcrkaro» de Garcia Lorca, fare 

















de la poeto Miguel Femandez; kaj la 
monologa dramo de la kuba aktorino 
Georgina Almanza. 

Pri distraj arangoj, ni diru ke 
la gekongresanoj amase partoprenis 
en diversaj ekskursoj, tuttagaj kaj 
duontagaj, kaj ankaŭ multe plaĝis al 
Ĉiuj la bankedo kaj balo en la Palaco 
Xuquer. 

Memorinda afero por la 
Ceestanto estis sendube la 
«Florbatalo»: tipa valencia festo 
konsistanta el simpatiaĵetado de freŝaj 
floroj inter la publiko kaj diversaj 
folkloraj grupoj de valencianoj tipe 
vestitaj sur platform-ĉaroj, kiuj rivalas 
pri beleco, bunto kaj ornamo. 

Speciale sukcesa por hispanoj 
estis la rezulto de la «Belartaj 
konkursoj» de UEA, ĉar preskaŭ Ciu 
grava premio estis gajnita de la nova 
generacio de aŭtoroj (naskitaj sub la 
klera ombro de F.de Diego), nomata 
«Ibere Libere». Du el ties aŭtoroj, 
Miguel Femandezkaj Jorge Camacho 
(ĝi lasta, la plej juna akademiano) 
plukolektis plurajn rekonojn kaj 
menciojn. 

Kaj por fmi ĉi tiun rapidan kaj 
personan opinion pri la UK, aldonu ni 
ke ankaŭ multe plaĉis al la kongresanoj 
la oficialaj «Antaŭkongreso en 
Barcelona», gvidata de Salvador 


Aragay, kun la helpo de la katalunaj 
esperantistoj, «Postkongreso en 
Madrido», g\ idata de Ana Manero 
kun helpo de madridanoj, dum kiu la 
partoprenantoj ricevis en Madrida 
Esperanto Liceo Ĉarman bonvenon de 



la Lokaj esperantistoj kiuj preparis 
por ili gustumadon de ĉampano kun 
etikedo «Esperanto», kaj aŭd-vidan 
prelegon pri «Madrido tra la 
jarcentoj», fare de Juan Carlos Ruiz. 
Poste sinjorino Puhova kaj sinjoro 
Bronstein ludis rusajn kantojn, kaj s- 
ino Cokola prezentis spektaklon de 
«Tradicia magio» el Japanio. Por fini, 
ĉiuj ĉeestantoj kune kantis popularajn 
esperantigitajn hispanajn kanzonojn; 
kaj «Postkongreso en Andaluzio», 
gvidata de Marcos Cruz. 

Juan Carlos Ruiz Sierra 
LKK pri Programo, 78-a UK 
VALENCIO 1993 






LA LKK PLENE 
SUKCESAS ĈE LA 
PASENTA UK DE 
VALENCIO 

Dum unu semajno, preskaŭ du 
mil personoj elvenantaj de sesdek kvin 
landoj, kune kunvivis kaj partoprenis en 
tre malsamaj kaj klerigaj aferoj, tute 
senzorge por la reciproka 
interkomprenado, dank’al la granda 
miraklo kiu estas E-o 

Por ni, valenciaj esperantistoj, 
ĉiam rezultis kompleze, fortige kaj 
viglige konstati la bonegan korinklinon 
kaj pretecon al E-o, montritaj ne nur de 
la valencia gento, sed ankaŭ de ĉiaj 
aŭtoritatoj, kiuj Ciam volontege kaj 
tutplene faciligis kaj apogis la fluan 
evoluadon de tiu okazaĵo 

Ki o de kom ence aspekti s kvazaŭ 
babel-turo, tion ni ĉiutempe trapasis en 
bona harmonio ĝis punkto ke nia 
Valencia Universala Kongreso restos 
en la historio de E-o kiel vera modelo de 
kongresoj Post tiu evento, multaj 
esperantistoj kunportos sendube al siaj 
landoj laplej belan kaj ĉarman bildon de 
Valencio kaj Hispanio. 

Estas do, devige agnoski la 
grandan meriton kaj strebojn de la 
valenciaj samideanoj, grandskale 
apogitaj de amikoj madridanoj eĉ de 


esperantistoj de la tuta Hispanio, ĉiuj 
kaj ĉiam kunordigitaj deniaĉefrolanto 
Augusto Casquero kies organizaj 
kvalitoj tiom senkaŝekaj abundeelfloris 
dum tiu memorinda okazaĵo. 

Multaj el ni, efektive, ĝuis 
unuafoje la grandan oportunecon kiu 
estas kunvivi en Universala Kongreso 
deEsperanto, koni personelaaltrangajn 
aŭtoritatojn de nia Movado, aŭdi 
oratorajn spertulojn en iliaj belaj kaj 
fluaj paroladoj, kaj plene mergi sin en 
la tipan spiriton de 1’ esperantismo. 

Kaj post la kongreso, kiujn 
konkludojn ni povas eltiri de tiu 
memorinda kaj ne ripetebla okazaĵo 9 
Ĉu restos i nter ni ki el pozi ti va val oro aŭ 
ne, dependas ekskluzive de ni mem. 
Eble la plej grava leciono kiun ni devus 
Cerpi postladevigaentuziasmo, energio 
kaj kuraĝo, devenantaj de la pasinta 
travivado, povas esti la promeso antaŭ 
ni mem, lemi bonege la lingvon, «kies 
facileco estas slogano nur relative 
ĝusta», ĉar E-o estas belega entrepreno, 
nur kiam ni povas per ĝi paroli bildriĉe. 
flue kaj sentoplene. 

Sed, atentu! neniam unuope aŭ 
izolite konsiderata persono lemis ian 
lingvon! Estas necese organizi novajn 
kursojn en kiuj, ni ĉiuj kune, tiel meze 
kiel altlernejanoj povos kunveni, 
praktiki kaj pritrakti la ĉefajn 
problemojn de nia lingvo. 



Mi dejoris en la halo... 

Mi deĵoris en la halo de ia 
kongresejo. Ĉuvarma?Ne, nur varmeta... 
Mi estas laca... post du horoj da laboro pro 
disdonado de dokumentoj... mi foriras. ..por 
prenikafon... 

* - Johano!! Bonvolu! Ĉe la pordo de la 
salono Albert vi trovos S-inon Eva 
Bojaĝieva, Ŝi bezonos projekciilon por sia 
prelego; diru Ŝin, ke je la kvara vespere ĝi 
jam estos preta. 

Mi imagis la lokon, sed ne la S-inon, kia ŝi 
estas? Laŭ la plano de mia kongreslibro, mi 
devas trapasi la halon kaj malsupreniri ĝis 
la saloneto Ĉu mi povos iri rekte? Tiom da 
personoj ne faciligos al mi la trairon... 

* - S-ro lokokano. Permesu unu 
demandon Ĉu vi scias kie estas la gazetara 
servo? Mi estas sendependa ĵumalisto kaj 
volas... 

J,- Venu,mi akompanos vin . vidu tien, 
malsupren... 

* - Johano, kelkaj kuracistoj volas viziti la 
hospitalon. Ĉu vi povas organizi tion? 

( Permeson de la hospitalestro. .. nombron 
da medicinistoj... taksioj...) 

* -Pardonumin Mikunportas mikrofonon, 
kien, kiun? 

J - Atendu iomete - Mi iras por anonci per 
lautparoliloj... 

«S-ro Perez Sempere, venu al la 
informejo... S-ro Perez Sempere, venu al la 

Mi jam povas iri al la salono Albert por. .. 
Sed Milojevich venas. Ĉu eble li vidis min? 
Mi embuskos! 

M,- Johano, bonvolu! 

J.-Ho! Fakte lividis min! Miestas kaptita. 


M - Johano, jen, nur ducent bildkartoj. 
Kelkaj por Eŭropa Komunumo, aliaj por ne 
Eŭropa Komunumo, kvanto da ili por 
Azio, Ameriko aŭ Afriko Bonvolu afranki 
ilin laŭlande. Uzu la kongresan 

stampilon. Bedaŭrinde la filatelisto jam 
foriris, tial mi petas vin. .. 

J.-Ĉu? 

* - S-ro lokokano! - (aŭtomate mi kaŝis 
mian ŝildon per mia dekstra mano, tute 
vane)- Kie situas la Kongresa Kuriero? Mi 
havas informon por publikigi. 

J,- Vidu la Ŝtuparon, malsupreniru ... 

Mi forgesiskien mi devas iri... Ha! jes, al la 
salono Albert. Sed al kiu mi devos paroli? 

* - S-ro Mi bezonas kuraciston. Ĉu vi 
konasiun? 

J - Momente ne, sed mi klopodos... 

Mi promenis tra la halo por atingi mian 
unuan celon, sed mi ne rememoras.. Kien? 

* - S-ro Johano, telefonas al vi de la 
entrepeno kiu ludonis al vi la meblojn por 
lateatro.. 

Mi iris al la telefono. 

J.-Diru! Kiookazas?.... Ĉuvinekomprenas 
min?...Ĉuvere mi parolisenesperanto?.. 
Ho! Pardonu. .. Mi apenaŭ sciasjam, per 

kiu lingvo mi parolas. 

Post klarigi al la entreprenisto lian 
problemon, mi trafis - hazarde aŭ mirakle, 
mi ne povus precizigi - kontraŭ amikino 
flegistino. 

J - Permesu. Tiu sinjorino kiu staras tie, 
apud la informejo, petas helpon de 
kuracisto. Ĉu vi povus flegi Ŝin? 

J - S-ino, valencia flegistino vartosvin... 
Ili interparolis, la sveda sinjorino kaj la 
hispana flegistino. 

Mi daŭrigos mian vojon... sed . kien?.... 






Ĉu mi forgesisdenove kienmi iras?..Ha!,al 
la salono Albert por paroli al la S-ino Eva 
Bojaĝieva. Eble ŝi jam foriris... 

* - Pardonu Mi konstatas ke vi estas 
valenciano. Diru. Kie mi povas aĝeti la 
libron «La buena tierra» de Pearl S.Buck 
en hispanlingva traduko? 

J - Prenu la mapon, mi signalos kelkajn 
librovendejojn, kie vi certe povos aĉeti... 

* -S-ro Johanoal lainformejo!.S-ro Johano 
al lainformejo!- (Miaŭdasperlautparolilo.) 
Mi retroiras partonde miarekta, sednejam 
tiel rekta vojo al.... kiu parto?. En la 
informejo iu atendas min. 

* - S-ro Johano, mi volas danki vian hclpon. 
Mi skribi s al vi pe ta nte lemej o n pn flamenko 
por inia edzino kaj filino. Vi oportune 
rcspondis kaj solvis mian pcton. Mi nur 
volas danki tion al vi. 

J - Ho! Mi tre gojas ke tiu tikla problemo 
estas solvita, ĉarokazas ke... 

* - Pardonu, ĉu vi estas valenciano? Jes? 
Helpu min. ŝtelistoj forprenis miajn 
dokumentojn, monon kaj kreditkarton. Ĉu 
vi povos telefoni al la polico? Mi ja iros 
tien sed ne scias adreson, ne havas 
tradukanton 

J -Ho!. Fraŭlino flcgistino. Kiookazisalla 
malbonfarta sinjorino? 

* - Ŝi mallaksas. Mi akompanis Ŝin al la 
apoteko por aĉeti supozitoriojn 
Finfine mi sentas jam min libcra Mi jam 
povas iri al mia unua rcndcvuo Sed 
kien?...Teruraafero. Mieksidas Ccrtcmi 
ja ne scias ĉu laboras aŭ turnigas! Sed nun, 
mi estas trankv lla dum... almcnaŭ 

* - Ho Sinjoro Johano, mi serĉis vm por 


J - Alia homo! Kiu li estos? 

* - Mi estas ĉeĥo. Vi skribis al mi 
informante pri malmultekosta loĝejo. 
Mi estas ege dankema al vi. Prenu! Mi 
kunportis donaceton por vi. .. 

Efektive. Dum la antaŭkongrsa jaro, mi 
skribis amason da leteroj. Ili sendube 
trapasis vent-roze Esperantujonsed... kiu 
Ceĥo tiu estos? 

J,- Ne preokupiĝu amiko - mi diris- mi 
respondis Ciujn leterojn de... 

* - Johano, Johano,bonvolu, aŭskultimin! 
Vidu! Lakongresaj dokumentujoj finiĝis. 
Ni bezonas pli, kun kongreslibron,la 
libron de Negre, mapon,... 

Kion fari? Grava problemo! Mi 
malsuprenirisporenirienlaoficejonde la 
LKK... Ho! La pordo fermita! Mi serĉis, 
demandis, petis,kaj finfine... mi atingis 
ŝlosilon. 

+ -Johano! Esperantistoj kun kongresa 
kvitanco petas dokumentojn. Kion diri? 
J - Diru ... (mi prononcis fivorton)... 
pardonu, mi solvos tion. 

Post enirado en la Cambreton, mi vidis 
plenplenan skatolon da dokumen- 
tojn.. alianpri urbomapoj.. kongreslibroj.. 
mi bezonas helpanton 
En la halo, plenplena da espcrantistoj, mi 
certe trovos helpantojn. Apud mi kelkaj 
junulinoj... 

J - Bonvolu. Ĉu vi povos helpi al mi dum 
unu horo 9 

*-,,?? 

J - Mi komprenas. Vi ne povas. 


J - Pont! Amiko Pont! Vidu mian 
problemon! 




* - Ne preokupiĝu. Serĉu aliajn dum mi 
organizas la materialon! 

* - Johano, multaj kongresanoj atendas 
dokumentojn. Iliprotestas Ĉarjamvolas 
iri al sia hotelo! 

Mibrakumis multe daplenaj dokumentujoj, 
sed survoje kelkaj falis. Sindonema 
esperantisto vidis mian penon kaj iris post 
mi prenante la falintajn dokumentujojn, 
kiujnmi perdis 
J - Dankon, dankon. 

Mi Ŝvitas, mia nastuko jam elgutas... mi 
multfoje supreniris kaj reinfreniris... 

* - Johano! 

Kionfari? Ĉu mi foriros hejmen? 

* - Johano, Prenu! 

J - Ĉu estas donaco por mi? 

* - Momente ne. Multaj leteroj venis por 
kongresanoj. Ĉu vi povos disdoni ilin? 
J,- Ĉu? 

Unuleterode Koreujo Aliaporfinlandano, 
kelkaj por francoj, svedoj, italo... sed mi 
konasneniun... Unupost aliami serĉisenla 
kongresa libro, notis la numeron sur la 
koverton. Post unu horo da serĉado, mi 
alpoksimiĝis al la rendevua tabulo. 

J - Vidu, prenu noton sur la tabulo por tiaj 
korespondantoj. 

* - Bone, bone. Vi estas serioza. Ĉu vi estas 
ĉenata? 

J,- Ne. Mi estas ege amuzita. Kion vi 
opinias? 

Finfine mi estas libera. Mi iros porparoli al 

* - S-ro. valenciano. Pardonu. Mi perdis 
gravajn dokumentojn pri historio de E-o 
en Kubo. Se hazarde venos al viaj manoj, 
sendu al tiu adreso.Zorgu, ĉar tiaj 


dokumentoj estas originalaj kaj por ni, 
kubanoj, estas treege interesaj. 

J -Ne preokupigu. Mi klopodos solvi Ĉion 
se eblos. 

* - Johano. Ĉu vi povos ĉiĉeroni ekskurson 
tra la Albufera? 

J.- Ne! Ne! Tute ne! Manolo. Mi volas 
dormi! 

Finfine mi trafis lasalonon Albert kaj S-ino 
Eva Bojaĝieva. J.-Mi serĉadas vinporiu 
mendo, eble pri retroprojektilo. 

* - Ĉuvere? Mi jam utiligis; iu delasis ĝin 
plankangule kaj mi prenis ĝin por 
prelegi. Miĵusfiniskaj jamforiras. Dankon. 
J,-Ve! Tondroj kaj fulmotondroj!, Viperojn 
kaj vespojn por vi, kiu komisiis al mi tiun 
mendon! Sed kiu mendis min? 

J.-Ho, miiros al la psikiatriko ĉar mi ne... 
Sekvontage, en la «Kongresa Kuriero», 
aperis anoncon: 

Hieraŭ vespere, tute surprize 
kaj ne atenditc, unuopa lokokano, 
kurelirante freneze el la vitra palaco, 
plongis en la eksteran basenon kiu situas 
antaŭ la kongresejo. 

Ĉu eble pro varmo? 

Johano 

27-a KONFERENCO 
DE ILEI. 

um la unua semajno de 
aŭgusto (1993), okazis en Valencio la 
27-a Konferenco de la Internacia Ligo 
de Esperantistaj Instruistoj La 50 
partoprenintoj el 16 landoj inkluzivis 
10 gejunulojn kiuj lernis en la 
Internacia Lingvo Esperanto pri 
diversaj studfakoj kiel matematiko kaj 
geografio, inkluzive lecionon pri la 
hispana lingvo Tiun gimnazion por 
13- ĝis 16-jaraj lernejanoj gvidis du 
studentinoj de la pedagogia branĉo de 
la Esperanto-fako ĉe la Universitato 
ELTE en Budapeŝto, Hungario. 

Dum la Konferenco povis 
sekvi pli detalaj diskutoj rilatelatemon 
de la IJniversala Kongreso de 
Esperanto, ĵus okazinta ankaŭ en 
Valencio, «Klerigo por la 21-a 
jarcento» Interalie, la partoprenintoj 
reliefigis el sia| propaj spertoj la 
avantaĝojn de la lernado de Esperanto 
kiel preparo por la lernado de fremdaj 
lingvoj kaj porevoluigi pli tutmondan 
vidpunkton. Tion cetere demonstris la 
rapida eklerno de la Inspana en la 
demonstra leciono fare de la 
gimnazianoj kiuj parolis denaske 6 
malsamajn naciajn lingvojn lli ankaŭ 
diskutis la neceson poi la efika 
instruado de Esperanto kaj de fremdaj 
lingvoj de pli efikaj koimmikigaj 


metodoj kaj de kultura enhavo kiu 
plivastigos la horizontojn de la 
hodiaŭaj lernejanoj kiuj vivasen Ĉiam 
pli interdependiĝanta mondo. 

Elektiĝis kiel nova prezidanto 
de la Ligo (ILEI) prof. d-ro Duncan 
Charters, universitatnivela profesoro 
en Principia College, Usono, kiu fake 
okupiĝas pri la diplomprepariĝo de 
instruistoj de fremdaj lingvoj kaj 
estras la programon pri hispanaj 
lingvo, kulturo, kaj literaturo. 

La venontajara Konferenco 
okazos en Seulo, Koreio, kaj oni 
atendas la partoprenon de multaj 
instruistoj el orientaziaj landoj por 
pndiskuto de la temo de orientaziaj 
aliroj al la edukado. 


La 5-an de aŭgusto, 1993 
Duncan Charters 

Aldono de la LKK: Ĉi tiu 
Konferenco ege sukcesis, kun bela 
etoso, interesaj prelegoj kaj arangoj, 
inter ili tuttaga ekskurso al Peniscola 
kaj grotoj de Sankta Jozefo Helpis 
en la organizado AnaMontesinos kaj 
Augusto Casquero. 





JARA ORDINARA ASEMBLEO 

ii| venontan 23-aa de Februaro 1994 je la 7-a vespere, 
Mel unua alvoko kaj la 7-a kaj duono en dua alvoko 
ea nia sidejo, G. V. Femando el Catdlico, 45,3* VALENCK) 

Okazos la statuta asembleo de la Valencia Esperanto-Grupo 
laŭ la sekvanta. 

TAGORDO 

t.- Legado kaj aprobo de la lasta akto. 

2. - Finanza raporto 1903. 

3. - Jarraporto 1993, celoj kaj aktivecoj por 1994 

4. - Budgeto 1994. 

5. - Rcnovigo de la estraro. 

6 - Demandoj kaj sugcstoj 

7,- Universala Kongreso. (Informo). 


Ĉu vi jam pagis vian jaran abonkotizon al la Valencia Esperanto - Cirupo 

por 1993?. 


Rememoru ke ĝi estas 3.000 ptoj. por plenrajta ano kaj 1.500 ptoj. por 
subtenanta membro kaj vi povas abonipor bankapago al la konto: 

BANCAJA 

Urbagentejo N° 9 - G. V. Fernando el Catolico 

Konto N° 0009 310 116 9604 
VALENCIA ESPERANTO-GRUPO 


Por tiuj malmultaj samideanoj kiuj ofte forgesas la 
jarkotizon, nun estas taŭga tempo por pagi la jaron 
1994 kaj senŝuldigi la jaron 1993. 







HISTORIO DE LA 
ESPERANTA MOVADO EN 
KASTELJONO 


luksa salono de «Centro Catalan». 

1958 - Okazis la 19-a Hispana 
Kongreso de E-o en la ĉefurbo. 


1906,- Jimenez Loira de Valencio, 
pilgrimis tra urboj kaj vilagoj de 
Kasteljono ŝprucigante E-grupojnie ajn 
post li. Famaj estas la kuracisto de 
Burriana Sanz Fabra, aŭ Jose Maria 
Faber en Benicarlo. En la ĉefurbo 
Kasteljono atingis altannivelon Manteca 
kaj la advokato juĝisto Seijas. 

1922,- Jozefo Fenollosa, kuracisto de 
Burriana, estrarano de la komitato de la 
Levantina Esperantista Federacio 
proponis, en la valencia kunveno, 
okazigi la tutlandan kongreson en 
Valencio por 1923-a 

1926 - Okazis en Vinaroz la 15-a 
Kataluna Kongreso. 

1931 - Disvastigis esperantistoj tra San 
Matco, Ccrvcra dcl Maestre, Burriana 
kaj Nules En Kastcljono disvolvis 
gravan taskon Pĉrcz Huguet kun aliaj 
samideanoj. 

1936 - Fondado de la Kastcljona Grupo 
de esperanto «Verda Rondeto» pere de 
Miguel kaj Manuel Mantcca kun S-ro 
Rochera. 

1946,- Renaskiĝis la E-movado post nia 
civitana milito per la kompetcntaj 
kaj fcrvoraj amikoj Tena kaj Martinez, 
kaj estis redaktitaj la Statutoj de la 
starigota HEF en Valencio. 

1952,- Kenkontigo en Kasteljono de la 
E-on Valcncia Grupo. Tra la vilagoj de 
la ekskurso oni disjetis centojn da 
flugfolioj kaj okazis propaganda festo 
prezidila de S-ro Manuel Cerda en 


1990 - IJnua VEF kaj Murcio,Kongreso 

en Benicassim. 

1993,-Kelkaj seimpatiantoj de esperanto 
ĉeestis la 78* UK de Esperanto en 
Valencio. 














Estimado amigo: 

Con el objeto de actualizar los datos en nuestros ficheros, te rogamos nos envies rellenas 
la fichas que te adjuntamos. 

Tambien incluimos dos fichas para pasar al cobro los recibos anuales por banco, lo que 
nos ahorra mucho trabajoy no estasujeto aerrores. Unaparte de lafichaterogamos noslatraigas 
en mano a la asociacion, o por correo a: Grupo Esperanto de Valencia. Gran Via Fernando el 
Catolico 45, 3 a . 46008 Valencia. 

La parte inferior es para que la entregues en tu banco. 

_Un afectuoso saludo, y j FELICES FIESTAS!_ 


Sr. presidente del Grupo Esperanto de Valencia: 

Sirvase, a partir de la presente, pasar al cobro los recibos de la asociacidn a la siguiente 
direccidn: 

Nombre y Apellidos. 

Calle.N°.CP. 

Ciudad.Provincia.Telĉfono. 

Banco o Caja.Agencia. 

Direccion. 

Nŭmero de Cuenta(20 dfgitos). 

Titular de la cuenta. 


Firma. 

Sr.Director, Banco o Caja. 

Calle.N 6 .CP. 

Ciudad.Provincia.Agencia. 

Le ruego que a partir de la presente acepte al cobro los recibos de Grupo 
Esperanto de Valencia, con perioricidad anual, a nombre 

d e.,nŭmero de 

cuenta.i. 

Titular de la cuenta. 


Firma 


Valencia 


de 


de 199 

